Diari Oficial de la Generalitat Valenciana


Sumari del DOGV 3533, del 07-07-1999 (1999/5650)

Informació pública de la convocatòria de proves selectives per a la provisió de quatre places de guàrdia de la Policia Local.
-----------------------------------------------------------------------------------------------------------------------------

### Dades del document

Número de DOGV
:   3533

Data del DOGV
:   07-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5650


Data del document
:   07-07-1999

Organisme emissor
:   Ajuntament de Montcada

Tipus de document
:   Convocatòria

Descriptors 

:   * Moncada
    * policia
    * concurs administratiu
    * administració local

Informació pública de la convocatòria de proves selectives per a la provisió de quatre places de guàrdia de la Policia Local. [1999/M5650]
  
L' Alcaldia, per Resolució número 434/1999, de data 14 de maig, ha procedit a la convocatòria de proves selectives per a la provisió de quatre places de guàrdia de la Policia Local, escala d'administració especial, subescala de serveis especials, classe policia local i els seus auxiliars, classificades en l'escala bàsica grup D i nivell 17 de complement de destinació, dels auxiliars de la policia, d'acord amb el procediment establit en el Decret 254/1993, de 30 de desembre, del Govern Valencià, i l'Ordre de 5 de desembre de 1994, de conformitat amb les bases aprovades per l'Ajuntament en Ple en sessió de data 8 d'abril de 1999, i que es transcriuen a continuació:
  
Bases que regiran la convocatòria d' accés al cos de la Policia Local de l'Ajuntament de Moncada dels auxiliars de la policia, d'acord amb el procediment establit en el Decret 254/1993, de 30 de desembre, del Govern Valencià, i l'Ordre de 5 de desembre de 1994
  
Primera. Objecte de la convocatòria
  
Aquesta convocatòria té per objecte, tot i que no suposa creació de nous llocs de treball, la provisió de quatre places de guàrdia de la Policia Local, escala d'administració especial, subescala de serveis especials, classe policia local i els seus auxiliars, classificades en l'escala bàsica grup D i nivell 17 de complement de destinació, de conformitat amb l'article 25 de la Llei 30/1984, de 2 d'agost, i article 14 de la Llei 2/1990, de Coordinació de la Policia Local, per promoció interna, mitjançant oposició.
  
El tribunal no podrà declarar que ha superat el procés selectiu un nombre d'aspirants superior al de places convocades.
  
Les vacants convocades per promoció interna que pogueren quedar desertes seran declarades a extingir.
  
Segona. Condicions dels aspirants
  
Per a ser admesos a la realització d'aquestes proves selectives, els aspirants hauran de complir els següents requisits en la data d'acabament del termini de presentació d'instàncies:
  
a) Ser espanyol.
  
b) Tenir la condició de funcionari de carrera o personal laboral fix en la categoria d'auxiliar de policia de l'Ajuntament de Moncada.
  
c) No patir cap malaltia ni defecte físic que li impedisca el normal exercici de les funcions pròpies de l'escala i categoria a què aspira.
  
d) No trobar-se suspés en ferm, ni inhabilitat per a l'exercici de funcions públiques.
  
e) Estar en possessió dels permisos de conducció de vehicles de les classes A-2 i B-2, o, si escau, A del Reial Decret 772/1997, de 30 de maig, pel qual s'aprova el Reglament General de Conductors, i B que habilita per a la conducció dels vehicles a què es refereix l'article 7.3 de l'anterior Reial Decret 772/1997.
  
f) Estar en possessió del títol de Graduat Escolar o equivalent.
  
Tercera. Sol·licituds i admissió d'aspirants.
  
Les instàncies que es presenten sol·licitant prendre part en aquesta convocatòria, en què serà suficient que els aspirants manifesten que compleixen totes i cadascuna de les condicions exigides, referides sempre a la data d'expiració del termini assenyalat, s'adreçaran a l'alcalde president de la corporació i es presentaran en el Registre General de l'Ajuntament, en el termini de 20 dies hàbils a partir de l'endemà de la publicació de l'extracte d'aquesta convocatòria en el Boletín Oficial del Estado, publicant-se també la convocatòria al tauler d'anuncis de la corporació.
  
Expirat el termini de presentació d'instàncies, l'Alcaldia per resolució aprovarà la llista d'admesos i exclosos. Aquesta resolució, que es publicarà en el Butlletí Oficial de la Província, indicarà el termini de 10 dies per a l'esmena d'errors dels aspirants exclosos.
  
Si no es produïra cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, resoltes les reclamacions i esmenes, es farà publicitat a través de la publicació al tauler d'anuncis o notificant individualment als directament afectats.
  
Quarta. Tribunal qualificador i calendari
  
El tribunal estarà integrat pels següents membres:
  
President: el president de la corporació o un dels seus membres en qui delegue
  
Secretari: el secretari de la corporació o un funcionari en qui delegue.
  
Vocals:
  
- El regidor delegat de l'Àrea de Personal.
  
- Un funcionari d'igual o superior categoria al lloc que es convoca.
  
- Un representant del professorat oficial designat per l' Institut Valencià de Seguretat Pública.
  
- Un representant de l'administració del Consell, designat per la Conselleria de Presidència.
  
- El cap del cos de la Policia Local.
  
- Un representant sindical designat a proposta de la Junta de Personal.
  
- Un regidor designat a proposta dels grups polítics PP, UV, EU i BNV.
  
El nomenament com a membre d'aquest tribunal es farà públic, en l'àmbit d'aquestes bases, per resolució de l'Alcaldia.
  
La designació dels membres del tribunal inclourà la dels suplents respectius.
  
El tribunal no podrà constituir-se sense l'assistència de més de la meitat dels seus membres, titulars o suplents.
  
El tribunal podrà disposar la incorporació als seus treballs d'assessors especialistes quan les característiques o la dificultat de la prova així ho requerisquen, que col·laboraran amb el tribunal i tindran veu però no vot.
  
La data, l'hora i el lloc del començament de les proves s'anunciarà en la publicació de la resolució que aprove la llista d'admesos i exclosos a què es refereix la base tercera.
  
Una vegada començades les proves selectives els següents anuncis de celebració dels restants exercicis hauran de fer-se públics pel tribunal al tauler d'anuncis de la corporació, amb 12 hores d'antelació del començament d'aquestes si es tracta del mateix exercici, o de 24 si es tracta d'un de nou.
  
Cinquena. Procediment selectiu: oposició
  
1. Prova prèvia. Aptitud medicointel·lectual.
  
Constarà de dues parts:
  
I. Test d'aptituds personals. Es realitzarà un o diversos tests dirigits a valorar les aptituds i actituds de l'aspirant per al desenvolupament del lloc de treball de guàrdia de la Policia Local. Si es considera necessari, es procedirà a la realització d'una entrevista personal a tots o a alguns dels aspirants.
  
Per al plantejament i la correcció de la prova test, així com per a la realització de les entrevistes, si escau, el tribunal estarà necessàriament assistit per almenys un llicenciat en Medicina i un altre en Psicologia, que aplicaran el reconeixement psicotècnic d'acord amb el que estableix l'annex I. La qualificació dels exercicis psicotècnics serà d'apte o no apte, havent de superar com a mínim l'aspirant, en el cas dels factors aptitudinals, quatre dels sis factors a avaluar, havent de superar en tots els casos el factor d'agilitat mental.
  
II. Reconeixement mèdic. A practicar pel tribunal mèdic que es designe a aquest efecte. Es realitzaran totes les proves clíniques, analítiques o complementàries o de qualsevol altra classe que es consideren necessàries per a comprovar que l'opositor no està inclòs en el quadre d'exclusions que figura en l'annex II.
  
La qualificació d' aquesta prova serà d'apte o no apte.
  
2. Exercicis
  
Primer exercici. De caràcter obligatori i eliminatori
  
Consistirà a contestar correctament per escrit un qüestionari de 30 preguntes tipus test, amb quatre respostes alternatives i només una de vertadera, relacionat amb el temari que s'explicita en l'annex III. La duració de l'exercici serà determinada pel tribunal qualificador.
  
La qualificació d'aquest exercici serà de 0 a 10 punts, havent d'obtenir-se un mínim de 5 punts per a superar-lo.
  
Segon exercici. De caràcter obligatori i no eliminatori
  
Consistent a traduir del valencià al castellà i viceversa un text proposat pel tribunal. La duració d'aquest exercici serà de 30 minuts.
  
Aquest exercici es qualificarà de 0 a 2 punts.
  
Sisena. Relació d'aprovats i curs selectiu
  
Finalitzades les proves selectives, el tribunal farà pública al tauler d'anuncis de l'Ajuntament, la relació d'aspirants per ordre de puntuació final obtinguda.
  
El tribunal no podrà declarar que ha superat el procés selectiu un nombre d' aspirants superior al de les places convocades.
  
D'acord amb aquesta llista s' elevarà a l'òrgan competent, a més de l' acta de l' última sessió, la proposta del nomenament de l' aspirant aprovat.
  
Després de la presentació de la documentació exigida, els aspirants proposats s' incorporaran a l'Institut Valencià de Seguretat Pública per a realitzar el primer curs de capacitació teoricopràctic que se celebre, amb una duració de 120 hores lectives.
  
Durant la realització del curs teoricopràctic els auxiliars de la policia local aspirants a la categoria de policia local rebran a càrrec de l'Ajuntament les retribucions que tinguen reconegudes.
  
Superat el curs, l'institut comunicarà a l'òrgan competent la relació dels aspirants que l'hagen superat, amb indicació de les qualificacions obtingudes. Els aspirants que no superaren el curs teoricopràctic podran incorporar-se al curs que se celebre immediatament. Si no superen aquest segon curs quedaran definitivament decaiguts en el seu dret.
  
Setena. Presentació de documents i nomenament
  
Els aspirants proposats pel tribunal quedaran exempts de justificar documentalment les condicions generals que ja hagueren sigut acreditades per a obtenir l'anterior nomenament. En tot cas, hauran de presentar original o fotocòpia compulsada del seu nomenament com a funcionari de carrera i el títol acadèmic exigit.
  
Els qui dins del termini indicat, i tret d'un cas força major, no presentaren la documentació, o se'n deduïra que hi manquen algun dels requisits exigits, no podran ser nomenats funcionaris, donant lloc a la invalidesa de l'actuació de l'interessat i la nul·litat subsegüent dels actes del tribunal respecte a aquest, sense perjudici de la responsabilitat en què pogueren haver incorregut per falsedat en la seua instància.
  
Vuitena. Nomenament
  
Complits els requisits precedents i, si escau, superat el corresponent curs de capacitació, s'efectuarà el nomenament dels aspirants proposats com a funcionaris de carrera, havent de prendre possessió del càrrec en el termini de 30 dies comptadors a partir del següent a aquell en què li siga notificat el nomenament.
  
Novena. Incidències
  
El tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon funcionament del procés selectiu.
  
Deu. Normativa i recursos
  
La convocatòria es regirà, en allò no previst en aquestes bases, per la normativa bàsica estatal sobre la funció pública continguda en la Llei 30/1984, de 2 d' agost, modificada per Llei 23/1993, de 29 de desembre; Text Refós aprovat pel Reial Decret Legislatiu 781/1986, de 18 d'abril; Reial Decret 896/1991, de 7 de juny, així com per la normativa autonòmica valenciana sobre funció pública; Text Refós de 26 de març de 1991; Decret 69/1986, de 2 de juny; Llei 2/1990, de Coordinació de la Policia Local i altres normes reglamentàries.
  
Contra aquestes bases, l'acord d'aprovació de les quals és definitiu en la via administrativa, podrà interposar-se recurs contenciós administratiu davant la jurisdicció competent.
  
Publicació: les presents bases es publicaran en el Butlletí Oficial de la Província de València, en el Diari Oficial de la Generalitat Valenciana i un extracte de la convocatòria en el Boletín Oficial del Estado.
  
ANNEX I
  
Barem per al reconeixement psicotècnic
  
Proves psicotècniques
  
El contingut de les proves psicotècniques, d'acord amb el que estableix l'Ordre de 5 de desembre de 1994, és el següent:
  
Descripció dels factors a mesurar en el procés de selecció.
  
I. Aptituds mentals.
  
Raonament verbal: com el seu nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva. Constitueix un valuós índex del nivell ocupacional a què un subjecte puga aspirar, ja que en moltes tasques, hi ha relació positiva entre el nivell de responsabilitat que tenen assignat i el grau d'aprofundiment amb el qual han de ser compreses les idees expressades verbalment.
  
Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substitueix adequadament el raonament verbal, però pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes, ideat per a mesurar la rapidesa de respostes en tasques de tipus perceptiu.
  
Atenció i resistència a la fatiga: és una prova que exigeix una gran concentració i resistència a la monotonia. En conseqüència aquest instrument pot apreciar l'aptitud o la capacitat per a concentrar-se en tasques la principal característica de les quals és la rapidesa perceptiva, juntament amb l'atenció continuada.
  
Agilitat mental: capacitat per a comprendre situacions, les relacions que hi ha entre aquestes, poder captar les estructures de les dites relacions i tenir un mètode sistemàtic de raonament.
  
Memòria visual: capacitat per a recordar situacions a través del sentit de la vista.
  
II. Personalitat.
  
Sentit de la disciplina i de l'autoritat: conformitat davant de les normes i demandes dels seus superiors. Persona que sol ser sòbria i digna de confiança, i també dominada pel sentit del deure, perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: capacitat pràctica i realista. La confiança en si mateix i la capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball de grup.
  
Autocontrol dels impulsos i emocions: persona que controla les seues emocions i la seua conducta en general. Cuidadosa i oberta socialment. Evidencia el que comunament es coneix com a respecte a si mateix, té en compte la reputació social.
  
Serenitat: persona assossegada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes; fent el que és acceptat i idoni.
  
Capacitat d'automotivació: capacitat de sentir-se satisfet pel que fa a la seua ocupació. Grau en què una persona es preocupa per l'activitat i s'hi lliura.
  
III. Característiques del test aptitudinal. Puntuacions.
  
Nivells uniformes. Torn lliure:
  
- Raonament verbal 4
  
- Raonament abstracte 3,5
  
- Rapidesa i precisió perceptiva 4
  
- Atenció i resistència a la fatiga 4
  
- Agilitat mental 3,5
  
- Memòria visual 4
  
Nivells uniformes. Torn mobilitat:
  
- Raonament verbal 3,5
  
- Raonament abstracte 3
  
- Rapidesa i precisió perceptiva 3,5
  
- Atenció i resistència a la fatiga 3,5
  
- Agilitat mental 3
  
- Memòria visual 3,5
  
IV. Característiques de la valoració actitudinal.
  
Per a l'avaluació de les proves actitudinals són factors preferents a tenir en compte, d'acord amb l'ordre d'importància que a continuació s'expressa, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l' autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriorment indicats.
  
A més , haurà de realitzar-se una anàlisi global de l'estructura de la personalitat, i en cas que es detecte alguna anomalia significativa per a l'exercici de la funció policíaca, i si el tècnic i tribunal ho consideren oportú abans de l'eliminació de l'opositor, aquestes proves hauran de contrastar-se a través d'entrevista a càrrec del tècnic.
  
La qualificació dels exercicis psicotècnics serà d'apte o no apte, havent de superar com a mínim l'aspirant, en el cas dels factors aptitudinals quatre dels sis factors a avaluar, havent de superar en tots els casos el factor d'agilitat mental.
  
ANNEX II
  
Reconeixement mèdic
  
El contingut de la prova de reconeixement mèdic, d'acord amb el que estableix l'Ordre de 22 de desembre de 1997 i Ordre de 5 de desembre de 1994, és el següent:
  
Torn lliure. Quadre d'exclusions mèdiques.
  
1. Obesitat o primesa superior al 25% del pes ideal, calculat segons la fórmula PI=0,75 (talla en cm 150) + 50, en aquells aspirants amb complexió atlètica s' acceptarà un 40% d'excés de la solució resultant d'aplicar la fórmula anterior.
  
2. Malalties o lesions agudes, actives en el moment del reconeixement, que puguen produir seqüeles capaces de dificultar o impedir el desenvolupament de les funcions pròpies del càrrec.
  
3. Ull i visió:
  
3.1. Agudesa visual sense correcció inferior als dos terços de la visió normal en ambdós ulls.
  
3.2. Despreniment de retina.
  
3.3. Estrabisme.
  
3.4. Hemianòpsies.
  
3.5. Discromatòpsies.
  
3.6. Qualsevol altre procés patològic que, a judici del tribunal mèdic, dificulte de manera important l'agudesa visual.
  
4. Oïda i audició.
  
4.1. Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.
  
5. Aparell locomotor.
  
Alteracions de l' aparell locomotor que limiten o dificulten el desenvolupament del seu treball, o que poden agreujar-se, a judici del tribunal mèdic, amb l'exercici del lloc de treball (patologia òssia d'extremitats, retraccions o limitacions funcionals de causa muscular o particular, defecte de columna vertebral i altres processos ossis musculars i articulars).
  
6. Aparell digestiu.
  
Qualsevol procés digestiu que, a parer del tribunal mèdic, dificulte l'exercici del lloc de treball.
  
7. Aparell cardiovascular.
  
Hipertensió arterial de qualsevol causa, no havent de sobrepassar les xifres en repòs els 160 mmHg en pressió sistòlica i els 90 mmHg en pressió diastòlica; varices o insuficiència venosa perifèrica, així com, qualsevol altra patologia o lesió vascular que, a judici del tribunal mèdic, puga limitar l'exercici del lloc de treball.
  
A judici del tribunal es podrà repetir la prova quan concórreguen circumstàncies que així ho aconsellen.
  
8. Aparell respiratori.
  
L'asma bronquial, la broncopatia obstructiva, el neumotòrax espontani (en més d' una ocasió) la tuberculosi pulmonar activa i altres processos de l'aparell respiratori que dificulten el desenvolupament del seu treball.
  
9. Sistema nerviós
  
Epilèpsia, depressió, psicosi, tremolor de qualsevol causa, alcoholisme, toxicomanies i altres processos patològics que dificulten el desenvolupament de la seua funció.
  
10. Pell i fàneres
  
Cicatrius que produïsquen limitació funcional i altres processos que dificulten o limiten el desenvolupament de la seua funció.
  
11. Altres processos patològics.
  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, a judici del tribunal mèdic, limite o incapacite per al desenvolupament del seu treball.
  
ANNEX III
  
Temari
  
Tema 1. Organització política de l'estat espanyol. Classe i forma d'estat. Organització territorial de l'estat.
  
Tema 2. La Constitució espanyola. Estructura, contingut i principis bàsics. Reforma de la Constitució. El sistema constitucional. Principis generals.
  
Tema 3. La Corona.
  
Tema 4. Les Corts Generals. Les cambres. Composició, atribucions i funcionament. La funció legislativa.
  
Tema 5. L'administració de justícia. El Tribunal Constitucional.
  
Tema 6. El poder executiu. El govern. Relacions entre el govern i les Corts Generals.
  
Tema 7. Les comunitats autònomes. La Comunitat Autònoma Valenciana. L'Estatut d'Autonomia de la Comunitat Valenciana.
  
Tema 8. La Generalitat Valenciana. Les Corts. El Govern Valencià o Consell. El president. L'administració de justícia.
  
Tema 9. L'administració local. El municipi. L'alcalde. Els tinents d'alcalde. Els regidors.
  
Tema 10. L'ajuntament. El ple. La comissió de govern. El municipi. Les comissions informatives. L'alcalde. Els tinents d'alcalde. Els regidors.
  
Tema 11. El dret administratiu: fonts. La llei. Normes no parlamentàries equiparades a la llei. El Reglament.
  
Tema 12. El procediment administratiu. El procediment sancionador administratiu.
  
Tema 13. La seguretat ciutadana. La Policia Local. Funcions. Estructura orgànica i funcional.
  
Tema 14. Relació policia-ciutadà. Normes d' actuació.
  
Tema 15. La coordinació de les policies locals de la Comunitat Valenciana. L'Institut Valencià de Seguretat Pública.
  
Tema 16. El Codi Penal. Concepte de delicte i falta. Delictes contra les persones. Delictes contra la propietat.
  
Tema 17. Faltes contra les persones. Faltes contra la propietat.
  
Tema 18. Les ordenances municipals. Potestat sancionadora local. Procediment sancionador.
  
Tema 19. La seguretat viària. Competències municipals en matèria de seguretat viària. Procediment sancionador en matèria de trànsit.